මත්තල රාජපක්ෂ ජාත්‍යන්තර ගුවන්තොටුපළේ අභිනව ගුවන් යානා ඉන්ධන සැපයුම් පර්යන්තය සහ ඉන්ධන සේවා සැපයුම් පද්ධතිය අතිගරු ජනාධිපති මහින්ද රාජපක්ෂ මැතිතුමා අතින් ඊයේ (22) පස්වරුවේ විවෘත කෙරිනි.මෙම ඉන්ධන සේවා සැපයුම් පද්ධතිය විවෘත කිරීමත් සමඟ මත්තල මහින්ද රාජපක්ෂ ජාත්‍යන්තර ගුවන්තොටුපළ ලෝකයේ තිබෙන ඉහළම පහසුකම්වලින් සමන්විත අංගසම්පූර්ණ ගුවන්තොටුපළක් බවට පත් වනු ඇත.මෙම ඉදිකිරීමත් සමඟ මත්තල ගුවන් යානා තෙල් පර්යන්තය වර්තමාන ඉන්ධන ධාරිතාව ඉන්ධන ලීටර් මිලියන 03ක් වන අතර ලොව දැනට භාවිතා කරන උසස් තාක්ෂණික මෙවලම්වලින් යුක්තව ගුවන් යානා තෙල් සැපයුම් පද්ධතිය, ගිනි නිවීමේ ඒකකය සහ ගිනි අනතුරු හඳුනා ගැනීමේ ඒකකය ඇතුළුව ගුවන් යානා තෙල් සැපයුම් අංශයේ සියලු පහසුකම් සහිතව මත්තල මහින්ද රාජපක්ෂ ජාත්‍යන්තර ගුවන් තෙල් සැපයුම් පර්යන්තය ඉදිකර ඇත.මේ සඳහා රුපියල් බිලියන 05ක ආයෝජනයක් කර ඇති අතර ලොව ඕනෑම ගුවන් යානයකට ඉන්ධන සැපයීමේ ධාරිතාවකින් යුක්තව ඉදිකර තිබේ.